Ministrul delegat pentru Ape, Păduri şi Piscicultură, Doina Pană, a mers marţi în satul Beiu din judeţul Teleorman, unde, împreună cu prim-ministrul Victor Ponta şi vicepremierul Liviu Dragnea, s-a urcat într-o barcă pneumatică pentru a vizita mai multe zone inundate. Cei trei au purtat cizme de cauciuc. ”Tu ce faci, fă, Doina, aici?” a luat-o peste picior Victor Ponta pe Doina Pană.

”Tu ce faci, fă, Doina, aici? Aveai chef de nişte inundaţii?”, a întrebat-o Victor Ponta pe Doina Pană, conform Pro TV. ”Păi nu aveam chef, dar…”, a răspuns ministrul.

Cu toate că apă din localităţile afectate de inundaţii nu era atât de mare, până la glezne, Ponta, Dragnea şi Pană au preferat o plimbare pe „Veneţia de Teleorman” Astfel, militarii mergeau pe lângă barca în care se aflau miniştrii şi uneori o împingeau, atunci când aceasta ajungea într-o zonă, unde apa măsura până în 10 centimetri şi „eşua”, iar asta reiese din unele fotografii.(foto)

Bilanţul inundaţiilor provocate de revărsarea râurilor Teleorman, Burdea, Tecuci, Vedea şi Câinelui şi a afluenţilor acestora arată că 131 de case au fost inundate în localităţile Tătărăştii de Jos, Necşeşti, Ciolăneşti, Beuca Vîrtoape, Balaci, Dobroteşti, Siliştea Gumeşti şi Frumoasa.

Apele au intrat, de asemenea, în 317 curţi şi 685 de anexe gospodăreşti, afectând peste 37 kilometri de drumuri comunale, peste 7,5 kilometri de drumuri judeţene şi doi kilometri de drum forestier, viiturile distrugând, de asemenea, 35 de podeţe.

Potrivit datelor furnizate, luni, de Inspectoratul pentru Situaţii de Urgenţă Teleorman, un număr de 30 de persoane erau izolate în satul Beuca, din cauza apelor. Pompierii au evacuat din calea viiturilor 117 oameni.

foto:www.gov.ro

loading...